CELEX: 62011CA0185
Language: sk
Date: 2012-01-26 00:00:00
Title: Vec C-185/11: Rozsudok Súdneho dvora (ôsma komora) z  26. januára 2012 — Európska komisia/Slovinská republika (Nesplnenie povinnosti členským štátom — Priame poistenie s výnimkou životného poistenia — Smernice 73/239/EHS a 92/49/EHS — Nesprávne a neúplné prebratie)

10.3.2012   
            
            
               SK
            
            
               Úradný vestník Európskej únie
            
            
               C 73/6
            
         Rozsudok Súdneho dvora (ôsma komora) z 26. januára 2012 — Európska komisia/Slovinská republika
   (Vec C-185/11) (1)
   
   (Nesplnenie povinnosti členským štátom - Priame poistenie s výnimkou životného poistenia - Smernice 73/239/EHS a 92/49/EHS - Nesprávne a neúplné prebratie)
   2012/C 73/09
   Jazyk konania: slovinčina
   
      Účastníci konania
   
   
      Žalobkyňa: Európska komisia (v zastúpení: K.-Ph. Wojcik, M. Žebre a N. Yerrell, splnomocnení zástupcovia)
   
      Žalovaná: Slovinská republika (v zastúpení: A. Vran, splnomocnený zástupca)
   
      Predmet veci
   
   Nesplnenie povinnosti členským štátom — Porušenie článkov 56 a 63 Zmluvy o fungovaní Európskej únie — Porušenie článku 8 ods. 3 prvej smernice Rady 73/239/EHS z 24. júla 1973 o koordinácii zákonov, iných právnych predpisov a správnych opatrení vzťahujúcich sa na začatie a vykonávanie priameho poistenia s výnimkou životného poistenia (Ú. v. ES L 228, s. 3; Mim. vyd. 06/001, s. 14) a článkov 29 a 39 smernice Rady 92/49/EHS z 18. júna 1992 o koordinácii zákonov, iných právnych predpisov a správnych opatrení týkajúcich sa priameho poistenia s výnimkou životného poistenia a o zmene a doplnení smerníc 73/239/EHS a 88/357/EHS (tretia smernica o neživotnom poistení; Ú. v. ES L 228, s. 1; Mim. vyd. 06/001, s. 346)
   
      Výrok rozsudku
   
   
               1.
            
            
               Slovinská republika si tým, že nesprávne a neúplne prebrala do vnútroštátneho právneho poriadku prvú smernicu Rady 73/239/EHS z 24. júla 1973 o koordinácii zákonov, iných právnych predpisov a správnych opatrení vzťahujúcich sa na začatie a vykonávanie priameho poistenia s výnimkou životného poistenia, zmenenú a doplnenú smernicou Európskeho parlamentu a Rady 2005/68/ES zo 16. novembra 2005, a smernicu Rady 92/49/EHS z 18. júna 1992 o koordinácii zákonov, iných právnych predpisov a správnych opatrení týkajúcich sa priameho poistenia s výnimkou životného poistenia a o zmene a doplnení smerníc 73/239/EHS a 88/357/EHS (tretia smernica o neživotnom poistení), zmenenú a doplnenú smernicou 2005/68, nesplnila povinnosti, ktoré jej vyplývajú z článku 8 ods. 3 smernice 73/239, ako aj z článkov 29 a 39 smernice 92/49.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Európska komisia a Slovinská republika znášajú každá svoje vlastné trovy konania.
            
         
      (1)  Ú. v. EÚ C 269, 10.9.2011.